;13-1400-tallet
[[Fil:Ciriaco d'Ancona di Benozzo Gozzoli.jpg|thumb|[[Cyriacus fra Ancona]], [[Benozzo Gozzoli]].]]
Efter flere århundreders standsning ses [[Cola di Rienzo]] 1344 i sin ''Descriptio Urbis Romae'' at benytte oldtidsindskrifter, som han med iver havde samlet; humanisten [[Poggio]] (1380-1459) samlede ligeledes gamle indskrifter. Ingen viste dog så stor energi i den retning som købmanden [[Cyriacus fra Ancona]] (1391-1457), der foretog vidtløftige rejser, på hvilke han afskrev ikke blot latinske, men også mange græske indskrifter. I den følgende tid gjorde epigrafik et stort fremskridt derved, at man begyndte at anvende den nylig opfundne [[bogtrykkerkunst]] til udgivelse af samlinger. Begyndelsen blev gjort 1489 i [[Venezia]] af [[Desiderio Spreti]] med en samling fra [[Ravenna]]; 1521 udkom en romersk samling af [[Francesco degli Albertini]]; den udkom hos bogtrykkeren [[Ioannes Mazochi|Mazochi]] i Rom.
Sprogforskning Historie